
Ministru kabineta sēdes protokollēmums

Rīkojuma projekts "Grozījumi Ministru kabineta 2023. gada 10. augusta rīkojumā Nr. 514 "Par pastiprināta robežapsardzības sistēmas darbības režīma izsludināšanu""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Iekšlietu ministrijai normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektu par apropriācijas pārdali 2023. gadā budžeta programmas 10.00.00 ''Valsts robežsardzes darbība'' ietvaros, samazinot finansējumu pasākumam ''Valsts robežsardzes amatpersonu nodrošināšana ar nepieciešamo formas tērpu'' un palielinot finansējumu atbilstoši faktiski nepieciešamajam līdzekļu apmēram, lai segtu izdevumus, kas saistīti ar Lietuvas Republikas un Igaunijas Republikas robežsargu iesaisti Latvijas Republikas–Baltkrievijas Republikas valsts robežas nelikumīgās šķērsošanas un tās mēģinājumu novēršanā.
· 4. Pieņemt zināšanai, ka 2024. gadā nepieciešamais finansējums izdevumu segšanai, kas saistīti ar Lietuvas Republikas un Igaunijas Republikas robežsargu iesaisti Latvijas Republikas–Baltkrievijas Republikas valsts robežas nelikumīgās šķērsošanas un tās mēģinājumu novēršanā, atbilstoši Ministru kabineta 2023. gada 8. augusta sēdē nolemtajam (prot. Nr. 38 99.§ 4. punkts) tiks nodrošināts budžeta resora "74. Gadskārtējā valsts budžeta izpildes procesā pārdalāmais finansējums" programmas 22.00.00 ''Valsts ārējās robežas drošības pasākumu nodrošināšana'' ietvaros.
· 5. Iekšlietu ministrijai izstrādāt un iekšlietu ministram ne vēlāk kā līdz 2023. gada 15. decembrim steidzamības kārtībā iesniegt izskatīšanai Ministru kabinetā grozījumus Latvijas Republikas valsts robežas likumā, paredzot noteikt tādu darbību areālu, kas ļauj veikt Valsts robežsardzes uzdevumus un funkcijas, kā arī robežapsardzības sistēmas pasākumu kompleksa izpildi tādā darbības teritoriālajā dalījumā, kurā visas pastiprināta robežapsardzības sistēmas darbības režīma ietvaros nodarbinātās un attiecīgā apdraudējuma novēršanā vai pārvarēšanā iesaistītās personas saņem Latvijas Republikas valsts robežas likuma 35.1 panta astotajā daļā noteikto atalgojumu par virsstundām.

